open-index/open-wikipedia-markdown huggingface dataset:
Vechta kreis

**Vechta** on kreis (*Landkreis*) Saksamaal Alam-Saksi liidumaal. Sellega külgnevad (põhjast ja päripäeva) Oldenburgi, Diepholzi, Osnabrücki ja Cloppenburgi kreis. Kreisi pindala on 813&nbsp;km². 31. detsembril 2017 elas seal 140 540 inimest.

Koos Cloppenburgi naaberkreisiga on kreis tugevalt katoliiklik peamiselt luterlikus piirkonnas, olles nii üks Saksamaa kõige konservatiivsemaid piirkondi. Liidupäeva valimistel moodustab kreis koos Cloppenburgi kreisiga Cloppenburg-Vechta valimisringkonna, mis on traditsiooniliselt olnud CDU tugevaimaks valimisringkonnaks.

## Ajalugu

13. sajandil omandas piirkonna Münsteri piiskop ja sellest sai osa tema vaimulikust riigist. Kui Saksamaa vaimulikud riigid 1803. aastal kaotati, anti Vechta Oldenburgile, kuigi vaimulikult kuulus see endiselt Münsterisse. Sellest tulenevalt kasutatakse piirkonna jaoks ka nime Oldenburger Münsterland (koos Cloppenburgi kreisiga). Praegune kreis loodi 1945. aastal ja sellest sai osa äsjaloodud Alam-Saksi liidumaast.

## Loodus

Maastik on üldiselt tasane. Ainult lõuna pool on Damme linna lähedal mäeahel, mida kutsutakse Damme mäed (*Dammer Berge*). Dümmeri järve läänekallas koos külgnevate soodega on samuti kreisi osa.

## Linnad ja vallad

## Viited

## Välislingid

* Kreisi veebileht
Elupaigatüüp

Loodusdirektiivi **elupaigatüüp** ühendab omadustelt sarnaseid elupaiku, mille säilitamist peetakse Euroopa Liidus oluliseks, nende kaitseks on moodustatud Natura 2000 alad. Elupaigatüübid on loetletud Loodusdirektiivi I lisas; iga Euroopa Liidu liikmesriik, sealhulgas Eesti, on koostanud tema territooriumil esinevate elupaigatüüpide kirjeldused.

I lisas olevate elupaigatüüpide rühmad on järgmised:

# Rannikud ja soolakud
# Ranniku- ja sisemaaluited
# Mageveekogud
# Parasvöötme nõmmed ja võserikud
# Jäiklehised võserikud 
# Looduslikud ja poollooduslikud rohumaad
#Soode elupaigad
# Paljandid ja koopad
#Metsade elupaigad.

Igas elupaigatüüpide rühmas on allrühmad ja neisse liigutavad elupaigatüübid. Igale elupaigatüübile on antud originaalne numbriline kood, paljude koodide juures on lisaks tärn (näiteks *1150 Rannikulõukad). Tärniga tähistatakse esmatähtsaid elupaigatüüpe, mida kõik liikmesriigid peavad säilitama seal, kus nad esinevad. Loodusdirektiivi elupaigad inventeeritakse ja nende seisundit seiratakse perioodiliselt (2013–2018 andmeid töödeldakse).

## Viited
Eustratius (Zorja)

**Eustratius** (ukraina keeles *Євстратій*; kodanikunimega *Іван Зоря* *Ivan  Zorja*; sündinud 21. oktoobril 1977 Tšerkassõs) on Ukraina Õigeusu Kiriku Tšernigivi ja Nižõni ülempiiskop (ukraina keeles *Архієпископ Чернігівський і Ніжинський*).

## Teenistus vaimulikuna
2019. aasta veebruari alguses sai temast UÕK Püha Sinodi mittealaline liige. UÕK eestseisja Epifanius nimetas ta 6. märtsil 2019 enda kui kiriku välissuhete osakonna juhi üheks asetäitjaks.

2. veebruaril 2023 määrati ta vastloodud Bylotserkivi piiskopkonna valitsevaks piiskopiks. Metropoliit Epifanius ülendas Eustratius Zorja ka metropoliidiks.

## Vaata ka
*Ukraina Õigeusu Kiriku piiskop

## Viited
Kiievi Püha Vladimiri katedraal

**Kiievi Püha Vladimiri katedraal** (ukraina keeles *Собор святого рівноапостольного великого князя Володимира*) on Kiievi suurvürstile Vladimir Pühale pühitsetud õigeusu kirik Ukraina pealinnas Kiievis.
Töölaud

**Töölaud** võib tähendada järgmist:
*töölaud on töötegemisel kasutatav (eriotstarbeline) laud
*töölaud ehk kirjutuslaud
*töölaud on tööpingi osa
*töölaud (infotehnoloogia) (inglise *desktop metaphor*)
USO

**USO** võib tähendada järgmist:
**unidentified submerged object* (tundmatu veealune objekt)
*United Service Organizations
*...
Lewis Dunk

**Lewis Carl Dunk** (sündinud 21. novembril 1991 Brightonis) on Inglismaa jalgpallur, kes mängib keskkaitsjana Premier League'i klubis Brighton & Hove Albion ja Inglismaa jalgpallikoondises.

Ta alustas Brighton & Hove Albionis klubikarjääri 2010. aastal. Hooaja 2011–12 vältel kuulus ta esimest korda Brighton & Hove Albioni põhikoosseisu. Hooajal 2013–14 mängis kuu aega laenul Inglismaa tugevuselt kolmanda liiga klubis Bristol City. Hooajal 2016–17 sai Dunk Brighton & Hove Albioniga esiliigas teise koha ja tõusis esimest korda klubi ajaloos Premier League'isse. Samal hooajal valiti Dunk Inglismaa esiliiga sümboolsesse koosseisu. 2020. aastal valiti Dunk Brighton & Hove Albioni aasta mängijaks.

Inglismaa jalgpallikoondises tegi Dunk debüüdi 15. novembril 2018 sõprusmängus USA vastu.

## Välislingid

* Profiil Brighton & Hove Albion F.C. kodulehel
Dale Stephens

**Dale Christopher Stephens** (sündinud 12. detsembril 1989 Boltonis) on Inglismaa jalgpallur, kes mängib keskpoolkaitsjana Premier League'i klubis Brighton & Hove Albion.

Ta alustas klubikarjääri 2007. aastal Inglismaa tugevuselt neljandas liigas mängivas klubis Bury. Stephens on mänginud kõikidel Inglismaa liigasüsteemi astmetel, alates kuuendast liigast lõpetades Premier League'iga.

Brighton & Hove Albioniga liitus ta 2014. aastal. Hooajal 2016–17 sai ta klubiga esiliigas teise koha. Alates hooajast 2017–18 on Stephens mänginud Inglismaa kõrgliigas.

## Välislingid

* Profiil Brighton & Hove Albion F.C. kodulehel
Metsade elupaigad

**Metsade elupaigad** on loodusdirektiivi I lisas määratletud üks elupaigatüüpide rühm.

Eestis on metsaelupaigatüüpe 11. Seejuures kuulub neist üks ranniku- ja sisemaaluidete elupaikade rühma (koodiga 2180), teised metsade rühma (koodnimetused algavad numbriga 9). Metsaelupaikade inventeerimiseks koostatud täpsemad juhised asuvad Kliimaministeeriumi kodulehel. Metsaelupaikade pindalast annab ülevaate Keskkonnaagentuuri aastaraamat "Mets". Viimaseil andmeil on kõige ulatuslikumalt levinud vanad loodusmetsad, siirdesoo- ja rabametsad ning soo-lehtmetsad.

## Eesti metsaelupaigatüübid
* Luitemetsad (tüüp 2180)
* Vanad loodusmetsad (tüüp 9010)
* Vanad laialehiste puuliikidega metsad (tüüp 9020)
* Rohundirikkad kuusikud  (tüüp 9050)
* Okasmetsad moreenikõrgendikel (oosimetsad)  (tüüp 9060)
* Puiskarjamaad  (tüüp 9070)
* Soostuvad ja soo-lehtmetsad  (tüüp 9080)
* Laialehised rusukaldemetsad  (tüüp 9180)
* Siirdesoo- ja rabametsad (tüüp 91D0)
* Lammi-lodumetsad (tüüp 91E0)
* Uhtlammimetsad (tüüp 91F0)

Eestis võib leiduda veel kahte metsaelupaigatüüpi (ranniku esikmetsad [9030] ja Kesk-Euroopa nõmmemetsad [91T0]), mida praegu teistest kooslustest ei eristata. 

## Viited
Josh Murphy

**Joshua Murphy** (sündinud 24. veebruaril 1995 Wembleys) on Inglismaa jalgpallur, kes mängib äärepoolkaitsjana Inglismaa tugevuselt kolmanda liiga klubis Oxford United.

Ta alustas klubikarjääri Norwich Citys, mille noorteakadeemiaga liitus 2006. aastal. Klubi põhimeeskonnas tegi ta Inglismaa kõrgliigas debüüdi hooajal 2013–14. Hooaegadel 2014–15 ja 2015–16 mängis ta laenul esiliiga klubides Wigan Athletic ja Milton Keynes Dons. Hooajal 2015–16 valiti ta mängijate poolt Milton Keynes Donsi hooaja parimaks mängijaks. Hooaegadel 2016–17 ja 2017–18 mängis Murphy Norwich Cityga Inglismaa esiliigas.

2018. aasta juunis sõlmis ta nelja-aastase lepingu Inglismaa kõrgliigaklubiga Cardiff City. Arvatav üleminekusumma oli 11 miljonit naelsterlingit. 30. septembril 2018 lõi ta mängus Burnley vastu oma esimese värava Inglismaa kõrgliigas. Sel hooajal lõi ta Inglismaa kõrgliigas kokku kolm väravat. Alates hooajast 2019/20 mängis ta Cardiff Cityga Inglismaa esiliigas. Hooajal 2021/22 oli ta Cardiff Cityst laenul Inglismaa esiliigaklubis Preston North End.

2022. aasta juulis sõlmis ta kaheaastase lepingu Oxford Unitediga.

Aastatel 2012–2014 mängis Murphy Inglismaa noortekoondistes.

Tema kaksikvend Jacob Murphy on samuti jalgpallur.

## Viited

## Välislingid
Endla kraav

**Endla kraav** on mitme Eesti vooluveekogu nimi:
*Endla kraav (Jõgeva maakond), allmainitud peakraavi kõrval
*Endla peakraav, eelmainitud kraavi kõrval
*Endla kraav (Põlva maakond)
*Endla kraav (Saare maakond)
*Endla kraav (Viljandi maakond)
Floyd Ayité

**Floyd Ama Nino Ayité** (sündinud 15. detsembril 1988 Bordeaux's) on Prantsusmaal sündinud Togo jalgpallur, kes mängib ründava poolkaitsjana Prantsusmaa esiliiga klubis Valenciennes ja Togo jalgpallikoondises.

Ta alustas klubikarjääri 2008. aastal Bordeaux' Girondinsis. Karjääri esimesed kaheksa aastat veetis ta Prantsusmaa klubides. Lisaks Bordeaux' Girondinsile mängis ta veel Angersis, Nancys, Reimsis ja Bastias.

2016. aasta juulis sõlmis ta kolmeaastase lepingu Inglismaa esiliiga klubiga Fulham. Hooajal 2017–18 kindlustati pääs kõrgliigasse. Esimese värava Inglismaa kõrgliigas lõi Ayité 9. märtsil 2019 mängus Leicester City vastu.

Aastatel 2019–2021 mängis ta Türgi klubis Gençlerbirliği.

2021. aasta augustis naasis ta Prantsusmaale, sõlmides kaheaastase lepingu Valenciennes'iga.

Togo jalgpallikoondises tegi Ayité debüüdi 2007. aastal. Koondisekarjääri esimese värava lõi ta 19. novembril 2008 sõprusmängus Rwanda vastu. Ta on kuulunud Togo koondisse 2013. ja 2017. aasta Aafrika rahvaste karikavõistlustel.

Tema vanem vend Jonathan Ayité on samuti jalgpallur.
Damme (Dümmer)

**Damme** on linn Saksamaal Alam-Saksi liidumaal Vechta kreisis. Linna pindala on 104,45&nbsp;km². 31. detsembril 2017 elas seal 17 049 inimest. Linn asub umbes 25&nbsp;km Vechtast lõunas ja 36&nbsp;km Osnabrückist kirdes.

## Inimesi

* John Stallo (1823–1900), Saksa-Ameerika akadeemik, jurist, filosoof ja suursaadik
* Heinrich Enneking (1855–1947), Saksa poliitik (tsentrist), Oldenburgi Landtagi liige
* Franz Meyer (1882–1945), Saksa poliitik (tsentrist), 1920–1933 Oldenburgi Landtagi liige
* Johannes Pohlschneider (1899–1981), Aacheni piiskop 1954–1974
* Theodor Hillenhinrichs (1901–1990), Saksa poliitik ja Landtagi liige (CDU)
* Anton Cromme (1901–1953), keemik ja parlamendi liige (CDU)
* Wolfgang Knabe (1959–), kolmikhüppaja


Carnaval damme.jpg|Damme karneval (2008)
St.-Viktor-Kirche (Damme).jpg


## Viited

## Välislingid

* www.damme.de
Laihjärv

**Laihjärv** (ka **Luikjärv**) on järv Võru maakonnas Rõuge vallas Kärinä külas. Järve pindala on 3,8 ha.

## Viited

## Välislingid
*
Toomas Hõrak

**Toomas Hõrak** (22. märts 1951 Tartu – 25. veebruar 2020 Tallinn) oli eesti lavastuskunstnik.

Aastatel 1958–1969 õppis ta Tartu 2. Keskkoolis. Tartu Kunstikooli lõpetas 1975. aastal tarbekunsti erialal. 1980. aastal lõpetas Eesti NSV Riikliku Kunstiinstituudi klaasikunsti erialal.

Aastatel 1980–1994 oli Tallinnfilmi kunstnik-lavastaja. Hiljem on tegutsenud vabakunstnikuna ja õpetanud Eesti Kunstiakadeemias stsenograafiat. Tema karikatuure ilmus ajakirjas Pikker. Kujundanud filme ja telesaateid, oli 2004. aasta üldlaulupeo kunstnik.

Alates 1989. aastast oli ta Eesti Kinoliidu liige.

## Tunnustus
* 1997 – Suure Vankri auhind

## Filmograafia
* 1981 – "Paberileht", animafilm, kunstnik
* 1982 – "Punane, kollane, roheline", animafilm
* 1982 – "Primadonna", animafilm, kunstnik
* 1982 – "Oinas ja roos", animafilm, kunstnik
* 1984 – "Reekviem", mängufilm, kunstnik
* 1984 – "Kaks paari ja üksindus", telemängufilm, kunstnik
* 1985 – "Bande", mängufilm, kunstnik
* 1986 – "Saja aasta pärast mais", mängufilm, kunstnik
* 1988 – "Varastatud kohtumine", mängufilm, kunstnik
* 1989 – "Äratus", mängufilm, kunstnik
* 1990 – "Sügis", mängufilm, kunstnik
* 1991 – "Rahu tänav", mängufilm, kunstnik
* 1992 – "Luukas", mängufilm, kunstnik
* 1992 – "Daam autos", mängufilm, kunstnik
* 1992 – "Balti armastuslood: Mattias ja Ann. Eesti kevad 1991", mängufilm, kunstnik
* 1993 – "Tallinn pimeduses", mängufilm, kunstnik
* 1993 – "1979", telemängufilm, kunstnik
* 1994 – "Vari seinal", tudengifilm, kunstnik
* 1994 – "Tulivesi", mängufilm, kunstnik
* 1996 – "Fotogeeniline Eesti", dokumentaalfilm, kunstnik
* 1997 – "Minu Leninid", mängufilm, kunstnik
* 1997 – "Jõulumees", mängufilm, kunstnik
* 1997 – "E2-E4", mängufilm, kunstnik
* 1998 – "Isa", telemängufilm, kunstnik
* 2000 – "Lunastus", mängufilm, kunstnik
* 2002 – "Jätkusõja viimased sõdurid", dokumentaalfilm, kunstnik
* 2006 – "Ruudi", mängufilm, kunstnik
* 2011 – "Üks mu sõber", mängufilm, kostüümikunstnik
* 2011 – "Kirjad Inglile", mängufilm, kunstnik, performansis osaleja
* 2016 – "Õnn tuleb magades", mängufilm, kunstnik
* 2017 – "Mehetapja/Süütu/Vari", mängufilm, kunstnik

## Lavakujundusi
* August Strindberg – "Võlausaldajad" (1994 Tallinna Linnateater)
* Elizabeth Egloff – "Luik" (1995 Tallinna Linnateater)
* Astrid Lindgren – "Pipi Pikksukk" (1998 Rakvere Teater)
* Jaan Tätte – "2000 aastat elu Eestimaal ehk piknik Reiu jõel" (1999 Endla)
* Luigi Lunar – "Kaunitar ja koletis" (2001 Rakvere Teater)
* Teuvo Pakkala – "Parvepoisid" (2002 Endla teater)
* Andrus Kivirähk – "Kalevipoeg" (2003 Rakvere Teater)
* Urmas Lennuk – "Oma saar" (2011 Kuressaare Linnateater)
* Toomas Suuman – "Nõiutud kevade" (2012, Look)
* Hristo Boychev – "Titanicu orkester" (2013, R.A.A.A.M.)

## Viited
Kurtna Särgjärv

**Särgjärv** (ka **Kurtna Särgjärv**) on järv Ida-Viru maakonnas Alutaguse vallas Konsu külas. Järve pindala on 2,4 ha.

## Viited

## Välislingid
*
Pahijärv

**Pahijärv** (ka **Põhja-Pahijärv**) on järv Võru maakonnas Rõuge vallas Põnni külas. Järve pindala on 4,4 ha. Järve kõrval asub Lõuna-Pahijärv. Mõlemad on osa Kisejärve järvestikust.

## Viited

## Välislingid
*
Räpina polder

**Räpina polder** on polder Põlva maakonnas Räpina vallas Lämmijärve kaldal. Poldri pindala on 1408,5 ha. Polder on rahvusvahelise tähtsusega linnuala (Räpina poldri linnuala).

## Viited

## Välislingid
*http://www.rapinapolder.envir.ee/
Mbula keel

**Mbula keel** on Okeaania keelte Põhja-Uus-Guinea harusse kuuluv keel, mida kõneldakse Paapua Uus-Guinea Morobe provintsis.

Kõnelejate arv on umbes 4500.

## Fonoloogia
Mbula keeles on 18 konsonantfoneemi ja 5 vokaalfoneemi.

## Süntaks
Mbula keel on SVO-keel. Kasutatakse eessõnu.

## Viited

## Kirjandus
*Bugenhagen, Robert D. 1995 A Grammar of Mangap-mbula: an Austronesian Language of Papua New Guinea. Pacific Linguistics. Canberra. 

## Välislingid
*http://crubadan.org/languages/mna
*http://www.language-archives.org/language/mna
*https://glottolog.org/resource/languoid/id/mbul1263
*Piibel mbula keeles
Chris McManus

**Chris McManus** on Briti psühholoog, Briti Meditsiiniteaduste Akadeemia liige.

Ta lõpetas 1972. aastal Cambridge'i Ülikooli bakalaureusekraadiga psühholoogia alal. Magistrikraadi psühholoogias sai samas 1975. aastal. Samal aastal sai ka Birminghami Ülikoolist magistrikraadi meditsiinis. Aastatel 1993–2002 oli ta University College Londonis psühholoogiaprofessor ja 2002. aastast on samas psühholoogia ja meditsiinihariduse professor.

2002. aastal ilmus Suurbritannias ja USA-s McManuse raamat "Right Hand, Left Hand: The Origins of Asymmetry in Brains, Bodies, Atoms and Cultures". Mitme kirjandusauhinnaga pärjatud raamat tõlgiti hiljem hispaania, rootsi, türgi ja hiina keelde.
__NOTOC__ 
## Tunnustus
*2003 – Londoni Kuningliku Seltsi teadusraamatu auhind ("Right Hand, Left Hand")
*2007 – valiti Briti Meditsiiniteaduste Akadeemia liikmeks

## Viited

## Välislingid
*Editor Video - Professor Chris McManus. Youtube, 20. november 2007
Särgjärv

**Särgjärv** on mitme Eesti järve nimi:
* Jõemõisa Särgjärv, järv Jõgevamaal
* Järvi Särgjärv, järv Harjumaal
* Kurtna Särgjärv, järv Ida-Virumaal
* Kurtna Ahvenjärv, järv Ida-Virumaal
* Tsõõrikjärv, järv Põlvamaal
Järvi Pikkjärv

**Järvi Pikkjärv** (ka **Pikkjärv**) on järv Harju maakonnas Kuusalu vallas Suru külas. Järve pindala on 5,5 ha.

## Viited

## Välislingid
*
Simon Winchester

**Simon Winchester** (sündinud 28. septembril 1944 Londonis) on Briti literaat ja ajakirjanik, Dalhousie Ülikooli audoktor. 

Ta lõpetas 1966. aastal Oxfordi Ülikooli geoloogia alal. Pärast ülikooli lõpetamist töötas Ugandas Kanada kaevanduskompaniis geoloogina vasemaagi kaevandamisel. 1969. aastal sai ajalehe The Guardian korrespondendiks. Käis ajakirjanikuna maailma eri paigus. 1982. aastal asus tööle ajalehte The Sunday Times. Teinud kaastööd reisiajakirjadele Condé Nast Traveler, Smithsonian Magazine ja National Geographic. Alates 1974. aastast publitseerinud üle 20 raamatu ajaloo-, reisi- ja elulookirjanduse valdkonnas.

Winchester sai 2011. aastal USA kodakondsuse. Elab Berkshire'i maakonnas Massachusettsis.
 
## Tunnustus
*2010 – Dalhousie Ülikooli audoktor
*2016 – Kanada Kuningliku Geograafiaseltsi Lawrence Burpee medal
*2018 – Londoni Kuningliku Seltsi teadusraamatu auhinna nominent ("Exactly: How Precision Engineers Created the Modern World")

## Teoseid

*1991 – *Pacific Rising: The Emergence of a New World Culture*
*1996 – *The River at the Center of the World: A Journey Up the Yangtze, and Back in Chinese Time*
*2001 – *The Map That Changed the World: William Smith and the Birth of Modern Geology* (geoloog William Smithist)
*2003 – *The Meaning of Everything: The Story of the Oxford English Dictionary* 
*2003 – *Krakatoa: The Day the World Exploded* 
*2005 – *A Crack in the Edge of the World: America and the Great California Earthquake of 1906* 
*2008 – *The Man Who Loved China* 
*2010 – *Atlantic: A Vast Ocean of a Million Stories*
*2013 – *The Men Who United the States: America's Explorers, Inventors, Eccentrics and Mavericks, and the Creation of One Nation, Indivisible*
*2015 – *When the Earth Shakes: Earthquakes, Volcanoes, and Tsunamis*
*2015 –  *Pacific: Silicon Chips and Surfboards, Coral Reefs and Atom Bombs, Brutal Dictators, Fading Empires, and the Coming Collision of the World's Superpowers*
*2018 –  *The Perfectionists: How Precision Engineers Created the Modern World* (ilmunud ka pealkirja all *Exactly: How Precision Engineers Created the Modern World*)

## Viited

## Välislingid

*Simon Winchesteri koduleht
*Simon Winchester. thriftbooks.com
*Simon Winchester at TEDxEast. Youtube, 12. september 2013
Tankitõrjepüsside loend

## 2
* 24 mm Tankbüchse 41
## A
* AMP DSR-50
## F
* FD-200
* FN Model 30-11
## G
* Gepárd M1
* Gepárd M2
* Gepárd M3
* Gepárd M4‎
* Gepárd M5‎
* Gepárd M6 Hiúz‎ 
## H
* Howa M1500
## I
* IMBEL .308 AGLC
## L
* Lahti L-39
## N
* NTW-20 
## O
* Oerlikon SSG/32
* Oerlikon SSG/36
* Oerlikon SSG/36
## P
* Panzerbüchse 38
* Panzerbüchse 39
* Pindad SPR
* Pvg m/42
* PDŠP 1
* PDŠP 2
## R
* RT-20
## S
* Solothurn-Arsenal
* Solothurn S-18/100
* Solothurn S-18/1000
* Solothurn S-18/1100
* Steyr HS .50
* Steyr IWS 2000
## T
* Tankgewehr M1918
* Tüüp 97 automaatkahur
* Tabuk
## W
* Wz.35
Räpina mõisa kalmistu

**Räpina mõisa kalmistu** oli kalmistu Räpina kihelkonnas Räpina mõisa alal. Kalmistu oli von Löwenwoldede perekonnakalmistu. Nõukogude ajal võeti kalmistult liiva.

## Viited
Alassana Jatta

**Alassana Jatta** (sündinud 12. jaanuaril 1999 Sukutas) on Gambia jalgpallur, kes mängib ründajana Inglismaa tugevuselt neljanda liiga klubis Notts County.

2018. aasta novembris sõlmis ta Eesti kõrgliigasse kuuluva Paide Linnameeskonnaga kaheaastase lepingu. Enne seda mängis ta Gambia klubis Real de Banjul. Ta lõi oma Meistriliiga debüütmängus 8. märtsil 2019 Nõmme Kalju vastu kohe värava. Ta lõi 17 mänguga liigas 13 väravat ja oli Paide Linnameeskonnast lahkudes liigas resultatiivselt teine mängija. 2019. aasta juunis valiti ta Meistriliiga kuu parimaks mängijaks.

2019. aasta augustis siirdus ta Taani esiliigaklubisse Viborg FF. 21. augustil 2019 lõi ta oma debüütmängus Fredericia vastu värava. Hooajal 2019/20 lõi ta Taani esiliigas seitse väravat. 2021. aastal tõusis ta klubiga Taani kõrgliigasse. Taani kõrgliigas lõi Jatta esimese värava 1. aprillil 2022 mängus SønderjyskE vastu.

2024. aasta veebruaris siirdus ta Inglismaa tugevuselt neljanda liiga klubisse Notts County, kellega sõlmis kuni 2026. aasta juunini kehtiva lepingu. League Twos debüteeris ta 24. veebruaril 2024 mängus Crewe Alexandra vastu, kui sekkus mängu teise poolaja alguses David McGoldricki asemele.

## Viited

## Välislingid
* Profiil Paide Linnameeskonna kodulehel
Peits

**Peits** on puidus leiduvatest lahustuvatest ainetest (värvilistest tanniinidest) valmistatud puidutöötlusvahend, mis värvib puidu kas punakaks või pruuniks. Kasutatakse vesi- või etanoollahustes.

Puitpindade peitsimisega värvitakse puit soovitud tooni, varjatakse puidusina ning suurendatakse heledate puitude vastupidavust päikesekiirgusele. Spetsiifiliste peitsidega on võimalik vähendada puidu süttivust ning kaitsta puitu kahjurite eest.

## Viited
Euroopa Muuseumifoorum

**Euroopa Muuseumifoorum** (inglise *European Museum Forum*) on Euroopa Nõukogu juures museoloogia valdkonnaga tegelev organisatsioon.

Organisatsioon annab välja auhinda Euroopa aasta muuseum.

Organisatsioon asutati 1977 ja see on registreeritud Suurbritannias.

## Vaata ka
*Europa Nostra

## Viited

## Välislingid
*Koduleht
Tharsise platoo

**Tharsise platoo** on vulkaaniline platoo mis asub Marsi ekvaatori lähedal läänepoolkeral. Tharsisel asuvad Päikesesüsteemi suurimad vulkaanid, sealhulgas Arsia Mons, Pavonis Mons ja Ascraeus Mons, mis koos moodustavad Tharsis Montesi. 

Tharsis on kreeka-ladina transliteratsioon Tanahi Tarshishest, mida on kirjeldatud kui maailma lääneserval asuvat kohta.

## Viited
Liimipüstol

**Liimipüstol** on kuumliimimiseks kasutatav tööriist. Liimiks on tahkes olekus termoplast, mis peale kuumutamist ning sulatamist kantakse püstoliga töödeldavale esemele. Liim on kasutamise ajal kuum ning võib kontakti korral nahka kõrvetada.

## Kasutamine
Silindrikujuline termoplasti padrun asetatakse püstolisse, mille järel see kuumeneb ning muutub vedelaks. Vedelal kujul on see esemele kandmiseks valmis. Seda tehakse, vajutades püstoli päästikule, mis laseb sulaliimi aeglaselt valla. Liim tahkestub mõne sekundi kuni minutiga.

## Eelised/puudused
Võrreldes tavaliste lahuseliste liimidega on tahkestumis- või kuivendamisprotsess lühem. Samuti ei esine liimi hõrenemist, nagu võib tavaliimidel juhtuda.
Termoplast püsib pikka aega kasutuskõlblikuna ning on jäätmena lihtsasti äravisatav (sorteeritav). Teiselt poolt ei saa seda kasutada soojustundlikel materjalidel. Väga kõrgetel temperatuuridel on sideme moodustamistugevus nõrgenenud, kuna liim on tavalisest vedelam.

## Viited
Meremess

**Meremess** (ka **Mere- ja vabaajamess**) on mereteemaline üritus (mess), mida korraldatakse Tallinnas Eesti Näituste messikeskuses. Messi korraldab OÜ Eesti Paat.

2014. aastal toimus 14. meremess.

## Viited

## Välislingid
*Koduleht
Håvard Nordtveit

**Håvard Nordtveit** (sündinud 21. juunil 1990 Vatsis) on Norra jalgpallur, kes mängib kaitsva poolkaitsja või kaitsjana Saksamaa kõrgliiga klubis Hoffenheim ja Norra jalgpallikoondises.

Ta alustas klubikarjääri kodumaal Haugesundis, millega liitus 2006. aastal. Järgmisel aastal liitus ta Inglismaa kõrgliiga klubiga Arsenal, kuid liigadebüüdi tal klubi meeskonnas teha ei õnnestunud.

Klubikarjääri jooksul on Nordtveit mänginud veel Hispaania esiliigas Salamancas, Norra kõrgliigas Lillestrømis, Saksamaa kõrgliiga klubides 1. FC Nürnberg ja Mönchengladbachi Borussia ning Inglismaa kõrgliigas West Ham Unitedis ja Fulhamis. Hoffenheimi ridadesse kuulub ta 2017. aastast.

Debüüdi Norra jalgpallikoondises tegi Nordtveit 7. juunil 2011 sõprusmängus Leedu vastu. Koondisekarjääri esimese värava lõi ta 29. veebruaril 2012 sõprusmängus Põhja-Iirimaa vastu.

## Viited
Viimsi Ettevõtlike Daamide Assotsiatsioon

MTÜ **Viimsi Ettevõtlike Daamide Assotsiatsioon** (lühend VEDA) on Harju maakonnas Viimsi vallas tegutsev naisorganisatsioon. Organisatsioon annab igal aastal välja aunimetust Viimsi Aasta Naine.

Organisatsioon asutati 2005.

## Viited

## Välislingid
*Koduleht
Heinz-Christian Strache

**Heinz-Christian Strache** (sündinud 12. juunil 1969 Viinis) on Austria poliitik, ta kuulub Austria Vabaduspartei ridadesse, olles 23. aprillist 2005 kuni 18. maini 2019 partei liider. Ta oli 18. detsembrist 2017 kuni 18. maini 2019 Austria asekantsler. Lisaks oli ta 8. jaanuarist 2018 kuni 18. maini 2019 Austria spordiminister.

Ta on väljaõppelt hambatehnik.

## Isiklikku
Ta on usutunnistuse poolest katoliiklane. Ta on teist korda abielus ning tal on kolm last.

## Välislingid
*Heinz-Christian Strachest (Austria Vabaduspartei kodulehel (saksa keeles))
Kyū Sakamoto

**Kyū Sakamoto** (jaapani keeles 坂本 九 *Sakamoto Kyū*, sünninimi **Hisashi Sakamoto** 坂本 九 *Sakamoto Hisashi*, kodanikunimi **Hisashi Ōshima** 大島 九 *Ōshima Hisashi*; 10. detsember 1941 Kawasaki – 12. august 1985 Takamagahara mägi Ueno küla, Gumma prefektuur) oli jaapani laulja ja näitleja.

Kyū Sakamoto 1961. aastal plaadistatud laul "Ue o muite arukō" sai Jaapanis populaarseks ja saavutas pealkirja "Sukiyaki" all 1963. aastal rahvusvaheliselt suurt edu.

Kyū Sakamoto hukkus lennuõnnetuses 1985. aastal.

## Viited

## Välislingid
*
Tallinna Noorsootöö Keskus

**Tallinna Noorsootöö Keskus** oli Tallinna Spordi- ja Noorsooameti allasutus, mis koordineeris noorsootööga seotut Tallinnas.

Keskus asutati 2000 ja lõpetas tegevuse 2014.

Keskuse juures tegutses teatristuudio Impro.

## Vaata ka
*Eesti Noorsootöö Keskus

## Viited

## Välislingid
*Koduleht
Neugrund

**Neugrund** (ka **Neugrundi madal(ik)**) on madal Lääne maakonnas Soome lahes Osmussaare lähedal Neugrundi meteoriidikraatri juures. 

## Vaata ka
*Nygrund

## Välislingid
* "Valitsus võttis Neugrundi madaliku looduskaitse alla, alale tuuleparke ei tule" ERR, 17. veebruar 2023
Lennart Meri auhind

**[[Lennart Meri]] auhindu** või **Lennart Meri stipendiume** on mitu:
*Lennart Meri teadustöö auhind
*Lennart Meri stipendium (Lennart Meri Euroopa Sihtasutus), seda annab aastast 2007 välja Lennart Meri Euroopa Sihtasutus
*Viimsi valla aukodaniku Lennart Meri stipendium, seda annab aastast 2012 välja Viimsi vallavolikogu
Tor Mikkel Wara

**Tor Mikkel Wara** (sündinud 27. detsembril 1964 Kárášjohka vallas) on Norra poliitik. Ta kuulub Progressiparteisse. Ta on 4. aprillist 2018 kuni 29. märtsini 2019 Norra justiits-, avaliku julgeoleku ja sisserände minister.

Ta sündis aastal 1964 Kárášjohka vallas Finnmargi maakonnas. Ta oli aastatel 1987–1989 Oslo volikogu liige ning Progressipartei noorsoo-organisatsiooni eestseisja. Aastatel 1989–1993 oli ta Stortingi liige.

4. aprillist 2018 kuni 29. märtsini 2019 oli ta Norra justiits-, avaliku julgeoleku ja sisserände minister.

## Välislingid
*Tor Mikkel Wara elulugu (Stortingi kodulehel, norra keeles)
Yann Michael Yao

**Yann Michael Yao** (sündinud 20. juunil 1997 Dabous) on Elevandiluuranniku jalgpallur, kes mängib äärepoolkaitsjana Slovakkia kõrgliiga klubis Trnava Spartak.

Enne Euroopasse siirdumist mängis ta kodumaal AS Denguélés. 2017. aastal liitus ta Austria esiliiga klubiga Floridsdorfer AC ja 2018. aasta jaanuaris Meistriliigasse kuuluva Paide Linnameeskonnaga. Debüüdi Meistriliigas tegi ta 3. märtsil 2018 mängus FCI Levadia vastu. Esimese värava lõi ta liigas sama aasta 10. augustil mängus FC Flora vastu.

2020. aastal siirdus ta Trnava Spartakisse.

## Viited
Muhammed Sanneh

**Muhammed Sanneh** (sündinud 19. veebruaril 2000 Serekundas) on Gambia jalgpallur, kes mängib äärekaitsjana Tšehhi kõrgliiga klubis Ostrava Baník ja Gambia jalgpallikoondises.

2019. aasta alguses sõlmis ta kaheaastase lepingu Eesti Meistriliigasse kuuluva Paide Linnameeskonnaga. Enne seda mängis ta kodumaal Real de Banjulis. Debüüdi Meistriliigas tegi ta 8. märtsil 2019 mängus Nõmme Kalju vastu.

2021. aasta jaanuaris läks ta Paide Linnameeskonnast laenule Ostrava Baníkisse. Hooaja 2020–21 lõpus omandas Baník Sannehi mängijaõigused.

Gambia jalgpallikoondises tegi Sanneh debüüdi 8. juunil 2021 sõprumängus Togo vastu.

Tema vanem vend Bubacarr Sanneh on mänginud Taani ja Belgia klubides ning kuulub samuti Gambia jalgpallikoondisse.

## Viited

## Välislingid
* Profiil Paide Linnameeskonna kodulehel
Héctor Núñez Segovia

**Héctor Núñez Segovia** (sündinud 15. aprillil 1992 Valparaísos) on Tšiili jalgpallur, ründaja.

Ta alustas klubikarjääri kodumaal Santiago Wanderers. Ta mängis klubi meeskonnas Tšiili kõrgliigas aastatel 2010–2012. Seejärel mängis ta Tšiili kõrgliigas kaks hooaega Unión La Caleraga ning hooajal 2013/2014 Tšiili esiliigas Concepcióni meeskonnas.

2014. aastal liitus ta Austria Regionalliga klubiga WSG Wattens. Esimesel hooajal lõi ta liigas 10 väravat ja teisel, 2015/2016 hooajal 11 väravat. Hooajal 2015/2016 sai Wattens liigas esikoha ja tõusis esiliigasse.

Hooajal 2016/2017 mängis Segovia Guatemala kõrgliiga klubis Cobán Imperial.

2019. aasta veebruaris liitus ta Nõmme Kaljuga. Debüüdi Meistriliigas tegi ta 8. märtsil 2019 mängus Paide Linnameeskonna vastu. 2019. aasta juulis lõpetas Kalju temaga poolte kokkuleppel lepingu. Tema ainsaks väravaks Meistriliigas jäi 17. mail löödud värav Kuressaare vastu. Pärast Kaljust lahkumist kuulus ta kuni 2019. aasta lõpuni Paraguay kõrgliiga klubi General Díazi meeskonda.

## Saavutused
;Nõmme Kalju
*Eesti jalgpalli superkarikas: 2019

## Viited
Marina Diamandis

**Marina Lambrini Diamandis** (kreeka k. *Μαρίνα-Λαμπρινή Διαμάντη*, sündinud 10. oktoober 1985), esinejanimega **Marina**, varem ka **Marina and the Diamonds**, on inglise laulja ja laulukirjutaja. 

Ta saavutas tuntuse tänu oma 2012. aasta hittsinglile "Primadonna". 

2016. aastal teatas laulja, et teeb muusikas pausi. 2018. aasta novembris andis Clean Bandit koos Marina ja Puerto Rico laulja Luis Fonsiga välja singli "Baby". 

2019. aastal andis ta välja singli "Handmade Heaven", mille muusikavideo on filmitud Eestis Lahemaa rahvuspargis ja Viru rabas.

22. mail 2022 Londonis kontserti andes teatas Marina rahvale, et 2021. aasta album "Ancient Dreams in a Modern Land" jääb tema viimaseks koostööks plaadifirmaga Atlantic Records ja et ta on nüüdsest peale iseseisev muusik.

## Albumid
### "The Family Jewels", 2010

### "Electra Heart", 2012

### "Froot", 2015

### "Love + Fear", 2019
Albumil on 16 singlit ja see ilmus kahe osana, millel mõlemal on 8 singlit.

### "Ancient Dreams in a Modern Land", 2021

### "Princess of Power", 2025

## Isiklikku

Marina Diamandise ema on pärit Walesist, isa on aga kreeklane. 
Aastatel 2016–2020 oli Marina suhtes inglise elektroonilise muusika bändi Clean Banditi bassisti Jack Pattersoniga. Marina ütleb, et tema uusima albumi, "Ancient Dreams in A Modern Land" teise poole veidi melanhoolsemad ja lahkumismeeleolu kandvad laulud räägivadki just nende lahkuminekust. 

## Viited
Ellinton Antonio Costa Morais

**Ellinton Antonio Costa Morais**  (enam tuntud kui **Liliu**; sündinud 1. märtsil 1990 Baurus) on Brasiilia jalgpallur, kes mängib ründajana Eesti Meistriliiga klubis Tallinna FCI Levadia.

Ta alustas klubikarjääri 2009. aastal Belgia kõrgliigaklubis Westerlo. Seejärel mängis ta Brasiilia klubides CRB ja Rio Verde (kummagi klubiga ei mänginud ta Brasiilia üleriigilisel liigatasandil), Küprose kõrgliigas Ethnikos Achnas ja Nea Salamis Famagustas, Iisraeli kõrgliigas Hapoel Ra'ananas ning Malta kõrgliigaklubides Birkirkara ja Gżira United.

2017. aasta juulis liitus ta Eesti Meistriliigasse kuuluva Nõmme Kaljuga. 2017. aasta hooaja teisel poolel lõi ta Meistriliigas 18 mänguga 16 väravat. 2018. aastal tuli ta Nõmme Kaljuga Eesti meistriks. Ta lõi sel hooajal 31 väravat ja oli liiga suurim väravakütt.

2019. aasta augustis liitus ta Rootsi esiliiga klubiga IF Brommapojkarna, kus lõi üheksa mänguga ühe värava. 2020. aastal siirdus ta Soome kõrgliigaklubisse Turu Inter. Esimese ja ainsa värava Soome kõrgliigas lõi ta 26. juulil 2020 mängus Haka vastu. 2021. aastal mängis ta Peruu kõrgliigaklubis Sport Huancayo, lüües 19 mänguga viis väravat. 2022. aasta jaanuaris naasis ta Eesti Meistriliigasse, liitudes Levadiaga.

## Saavutused
;Birkirkara
*Maltese FA Trophy: 2014/2015
*Malta superkarikas: 2014/2015

;Nõmme Kalju
*Meistriliiga: 2018
*Eesti superkarikas: 2019

;Levadia
*Eesti superkarikas: 2022

## Viited

## Välislingid
* Ellinton Antonio Costa Morais Eesti Jalgpalliliidu kodulehel
Stara Žadova

**Stara Žadova** (ukraina keeles *Стара Жадова*) on küla Ukrainas Tšernivtsi oblastis Storožinetski rajoonis.

## Hooned
* Peaingel Miikaeli kirik (*Михайлівська церква*)

## Tuntud isikud
* Epifanius, Kiievi ja kogu Ukraina metropoliit
Valdo Kalm

**Valdo Kalm** (sündinud 27. aprillil 1966) on Eesti tippjuht ja ühiskonnategelane. Olnud Eesti Mobiiltelefoni (EMT), Eesti Telekomi (hiljem Telia Eesti) ja Tallinna Sadama juhatuse esimees.

## Haridus
1984 lõpetas Tallinna 37. Keskkooli. Astus Tallinna Tehnikaülikooli õppima automaatika ja telemehhaanika eriala, mille lõpetas 1992. aastal.

## Töökäik
1986. aastal asus tööle Tallinna Telefonivõrgu hooldusspetsialistina, seejärel peainseneri, haldus- ja müügidirektorina. 1997. aastal sai Eesti Telefoni juhatuse liikmeks. Oli aastatel 2000–2003 telefonioperaator Elion Ettevõtted juhatuse esimees, seejärel aastatel 2003–2014 mobiilioperaator EMT juhatuse esimees.

Paralleelselt EMT juhatuse esimehena oli aastatel 2007–2016 Tallinna börsil noteeritud valdusfirma Eesti Telekom juhatuse esimees.
Alates 2016. aasta jaanuarist Tallinna Sadama nõukogu ta juhatuse esimeheks. Tema juhtimisel erastati kolmandik sadamaoperaatorist aktsiate avaliku esmaemissiooni teel ning ettevõtte aktsiad noteeriti 13. juunil 2018 Tallinna börsil (ametliku nimega Nasdaq Tallinn).

## Ühiskondlik töö
Eesti Ajaloomuuseumi nõukogu liige, tööandjate keskliidu volikogu aseesimees ning heategevusliku Lionsi ja ka Šoti Klubi liige.

Hobid: purjetamine, tuletornide pildistamine.

## Tunnustus

* 2006 – Eesti Kaubandus-Tööstuskoja II klassi aumärk

* 2014 – Valgetähe III klassi teenetemärk

## Isiklikku
Isa Evald Kalm. Ema, filoloog ja leedu keele tõlk Aldona Kalm. 

Abikaasa Marje Kalm, tütar Kadi Isotamm ja poeg Lauri Kalm.

## Viited
François (Orléansi hertsog)

**François Gaston Michel Marie d’Orléans** (15. august 1935 Woluwe-Saint-Pierre, Belgia – 11. oktoober 1960 Iferhounène, Alžeeria) oli Prantsusmaa sõjaväelane (alamleitnant).

Tema vanemad olid Prantsusmaa (Orléansi) kuningliku perekonna pea, Pariisi krahv Henri (1908–1999) ja Orléans-Bragance'i printsess Isabelle (1911–2003). Kuni 1949. aastani elas ta koos vanematega eksiilis Belgias, Marokos, Hispaanias ja Portugalis. 1949. aastal lõpetas ta Beauvais' põllumajandusinstituudi ja 1959. aastal Cherchelli sõjakooli. Langes Alžeerias. Isa nimetas ta postuumselt Orléansi hertsogiks ja vabariigi president Charles de Gaulle Auleegioni rüütliks. 

Maetud Dreux' kabelisse 16. jaanuaril 1961.
Õnnepank

**Õnnepank** on Eesti portaal, kus registreerunud kasutajad saavad teineteisele mistahes heasid tegusid teha. Kui kellegi abipalve täidetakse, siis saadakse "raha", milleks on *Tänutähed*. Portaali haldab MTÜ Õnnepank. Õnnepanga asutas 2008 Aire Kivi.

## Viited

## Välislingid
*Koduleht
Kobrusepa

**Kobrusepa** on eesti perekonnanimi.

Perekonnanime Kobrusepa (Kobbroseppa) on pandud Munalaskme mõisavallas Nissi kihelkonnas Harjumaal. 2025. aasta 1. jaanuari seisuga on perekonnanimi Kobrusepa Eestis 17 mehel ja 15 naisel.
Paartalu

**Paartalu** on eesti perekonnanimi.

Nimede eestistamisel määrati Paartalu uueks perekonnanimeks isikuile, kelle perekonnanimi oli Partaal (1936. aastal Kõnnu vallas). 2018. aasta 1. jaanuari seisuga on perekonnanimi Paartalu Eestis 7 mehel ja 9 naisel.

*Erik Paartalu (sündinud 1986), eesti päritolu Austraalia jalgpallur
Khengi keel

**Khengi keel** on Hiina-Tiibeti keelkonna Tiibeti-Birma keelte tiibeti harusse kuuluv keel, mida emakeelena räägivad khengid Bhutanis.

Khengi keelt räägib 65 000 inimest, neist 50 000 emakeelena.

## Viited

## Välislingid
*http://www.endangeredlanguages.com/lang/xkf
*https://glottolog.org/resource/languoid/id/khen1241
Cyrano de Bergerac

**Savinien de Cyrano de Bergerac** (6. märts 1619 – 28. juuli 1655) oli prantsuse kirjanik.

Cyrano teosed "Teine maailm ehk Kuu riigid ja impeeriumid" (*L'Autre Monde: ou les États et Empires de la Lune*; avaldatud postuumselt 1657) ja "Päikese riikide ja impeeriumide koomiline ajalugu" (*Les États et Empires du Soleil*; avaldatud postuumselt 1662) olid moodsa teadusulme eelkäijad.

Temast on loodud mitmeid teoseid. Neist rahvusvaheliselt tuntuim on Edmond Rostandi näidend "Cyrano de Bergerac". Eestis aga Eino Tambergi ooper "Cyrano de Bergerac".

Cyrano de Bergeraci järgi on nimetatud asteroid 3582 Cyrano.

## Märkused
 Kuigi 6. märtsi tuuakse sageli välja tema sünnikuupäevana, siis täpsem on öelda, et sel päeval ta ristiti. Tollel ajal toimus Pariisis ristimine tavaliselt kolme päeva jooksul alates sündimisest ja ei ole välistatud see, et de Bergerac võis samal kuupäeval sündida. Teave täpsest kuupäevast ei ole aga meie ajani säilinud.

## Viited
Bakuu Riiklik Ülikool

**Bakuu Riiklik Ülikool** (aserbaidžaani keeles *Bakı Dövlət Universiteti*) on ülikool Aserbaidžaanis Bakuus. 

Ülikool kuulub Euroopa Ülikoolide Assotsiatsiooni.

Ülikool on asutatud 1919. aastal.

Ülikoolis õpib umbes 22 500 üliõpilast. Õppejõude on umbes 1300 ja neist umbes 250 on doktorikraadiga.

## Välislingid
*Koduleht
Baltic Bikini

**Baltic Bikini** on Balti riikide ühine merepäästeõppus. Õppuse eesmärkide seas on õpetada õhusõidukite meeskonnaliikmeid lennuõnnetuse korral ja katsetada sellise õnnetuse korral koostööd õhuväe ja mereväega.

Esimene õppus toimus 2004 Leedus.

Igal aastal toimub õppus erinevas Balti riigis.

## Viited

## Välislingid
*http://www.mil.ee/et/arhiiv/6963/%C3%B5huv%C3%A4elased-harjutavad-%C3%B5ppusel-baltic-bikini-merep%C3%A4%C3%A4stet
Meelika (koor)

**Naiskoor Meelika** on Kose vallas tegutsev naiskoor. Koor on asutatud 1978. aastal Kose-Uuemõisas dirigent Viive Kübara poolt. Alates 2012. aastast on Naiskoor Meelika dirigendiks Teele Utt.

Kooris laulavad erinevas eas elurõõmsad naised, keda ühendab suur tahtmine laulda ning hea tulemuse nimel ka pingutada. 

Naiskoor Meelika on osalenud kõikidel üldlaulupidudel, üleriigilistel ja maakondlikel naiskooride laulupäevadel ning andnud kontserte nii Eestis kui ka välismaal. Tegutsemisaastate jooksul konkurssidel saavutatud auhinnalisi kohti ning esinetud koos paljude erinevate sõpruskooridega, kellest mitmega kestab koostöö tänaseni. Koor osaleb aktiivselt nii esineja kui korraldajana ka Kose valla kultuurielus.

**Olulisemad saavutused:**

* 2025 - Eesti Kooriühing - "Aasta koor - panus kohalikku kultuuriruumi" tiitli nominatsioon 
* 2025 - Eesti Naislaulu Selts - "Aasta naiskoor - panus kohalikku kultuuriruumi" tiitli nominatsioon 
* 2024 - 1. koht folkloori kategoorias rahvusvahelisel koorifestivalil "Music&Sea" Kreekas
* 2017 - Pronksdiplom rahvusvahelisel koorifestivalil "Kaunas Cantat"
* 2013 - C-kategooria 5. koht Eesti Naislaulu Seltsi võistulaulmisel
* 2005 - C-kategooria 1. koht Eesti Naislaulu Seltsi võistulaulmisel
* 1987 - B-kategooria II koht ning parima maanaiskoori tiitel vabariiklikul võistulaulmisel
* 1980 - 1. koht EPT-süsteemi III taidlusülevaatlusel

## Viited

## Välislingid
* Naiskoor Meelika Facebookis
* Naiskoor Meelika Instagramis
Martens (perekonnanimi)

**Martens** on perekonnanimi.

## Nime kandjaid
*Georg Friedrich von Martens (1756–1821) oli Göttingeni ülikooli õigusteaduse professor ja Hannoveri vürstiriigi diplomaat.
*Friedrich Fromhold Martens (1845–1909) oli Eesti päritolu Vene keisririigi õigusteadlane ja diplomaat.
*Tarvi Martens on Eesti muusik ja Eesti e-valimiste tehnilise lahenduse looja.
Maleva (spordiselts)

**Maleva** oli Järvamaal Paides enne Esimest maailmasõda ja uuesti 1920. aastatel tegutsenud spordiselts. Selts kasutas maja aadressil Pikk tänav 31 (pole säilinud).

Selts korraldas muu hulgas Paide kergejõustikuvõistlusi.

## Viited
Ihor Žurahhovski

**Ihor Žurahhovski** (ukraina keeles Ігор Ігорович Жураховський; sündinud 19. septembril 1994 Kiievis) on Ukraina jalgpallur, kes mängib poolkaitsjana Meistriliigasse kuuluvas Tallinna FCI Levadias.

Ta alustas klubikarjääri 2013. aastal Ukraina kõrgliiga klubis Zaporižžja Metalurg. Aastatel 2016–2017 mängis ta Venemaal Krasnodari Kubanis. Hooajal 2016/2017 pidas ta ühe mängu Ukraina kõrgliigas Donetski Olimpiki särgis. Aastatel 2017–2018 mängis ta Rootsi esiliigas Gefles.

2018. aasta augustis liitus ta FCI Levadiaga. Esimese mängu Meistriliigas pidas ta 16. septembril Viljandi Tuleviku vastu ja lõi selles mängus ka värava.

Žurahhovski on mänginud Ukraina kuni 21-aastaste koondises.

## Viited
Koit (väliseesti koor)

**Koit** oli Suurbritannias Bradfordis tegutsenud Suurbritannia eestlaste meeskoor. Koori juhtis Ernst Luuk.

Bradfordis tegutses ka segakoor "Kungla", mida samuti juhtis Ernst Luuk.

## Vaata ka
*Bradfordi Eesti Kodu

## Viited
UNESCO maailmapärandi komitee

**UNESCO maailmapärandi komitee** (inglise keeles *Intergovernmental Committee for the Protection of the World Cultural and Natural Heritage*, ka *World Heritage Committee*; prantsuse keeles *Comité du patrimoine mondial*) on UNESCO juures tegutsev komitee. Komitee ülesannete seas on ka vastutamine UNESCO maailmapärandi kaitse konventsiooni täitmise eest, samuti on komiteel ainuõigus lisada objekte UNESCO maailmapärandi nimistusse või eemaldada neid nimistust.

## Maailmapärandi komitee istungid
Üks kord aastas toimub komitee istung (inglise ja prantsuse keeles *session*), kus muu hulgas arutatakse uute objektide lisamist nimistusse või nende eemaldamist nimistust.
Kaal (perekonnanimi)

**Kaal** on perekonnanimi.

2021. aasta 1. jaanuari seisuga oli Eestis perekonnanimi Kaal 230 inimesel (117 mehel ja 113 naisel). Perekonnanimede levikult oli Kaal meeste puhul 658. ja naiste puhul 784. kohal. Levinuim on see Saare maakonnas, kus seda on 10 000 elaniku kohta 14,59.

## Nime kandjaid
*Aira Kaal, eesti kirjanik
*Anu Kaal, ooperilaulja
*Mati Kaal, Tallinna Loomaaia endine direktor
*Vambo Kaal, eesti poliitik

## Viited
Roger Lee

**Roger Colville Lee** (sündinud 1. juulil 1991 Southamptoni vallas Bermudal) on Bermuda jalgpallur, paremkaitsja. Ta mängis viimati Eesti Meistriliiga klubis Tallinna Kalev.

Ta alustas klubikarjääri Bermuda klubides Somerset Eagles, Bermuda Hogges ja Robin Hood. 2014. aastal suundus ta Inglismaale ja liitus tugevuselt kuuenda liiga klubiga Weston-super-Mare. Seejärel mängis ta veel mitu aastat Inglismaa madalama liigataseme klubides.

Kaleviga liitus ta 2019. aasta jaanuaris. Meistriliigas tegi ta debüüdi 9. märtsil 2019 mängus FCI Levadia vastu.

Bermuda jalgpallikoondisse on Lee kuulunud alates 2008. aastast. Ta kuulus Bermuda koondisse 2019. aasta CONCACAF Gold Cupil.

## Viited
Maamess

**Maamess** on Tartu messikeskuses toimuv maaelule ja maamajandusele keskenduv üritus (mess). Messi korraldab AS Tartu Näitused.

Messi raames toimub neli alanäitust: põllumajandusnäitus, aiandusnäitus, metsandusnäitus ja toidumess.

2018 osales messil 470 ettevõtjat (eksponenti) ja messi külastas 44 305 inimest.

Maamess sai alguse 1994.aastal.

## Viited

## Välislingid
* Koduleht
Eha Suija

**Eha Suija** (1973. aastani **Eha Abel**; sündinud 24. augustil 1944 Võrumaal) on endine eesti suusataja ja sõudja.

Ta lõpetas 1962. aastal Võru 1. Keskkooli ja 1967. aastal Eesti Põllumajanduse Akadeemia veterinaariateaduskonna. 

Alates 1995. aastast on ta tegutsenud eraettevõtjana majutusteenuste alal.

## Suusatamine
Ta kuulus spordiühingusse Kalevi. Suusatreeninguid alustas ta 1960. aastal Võru spordikoolis Aino Paali õpilasena ja jätkas Eesti Põllumajanduse Akadeemias Tõnu Luige juhendamisel. 
*1962–1967 Eesti NSV meistrivõistlustel individuaalselt 2 hõbedat ja 2 pronksi ning teatevõistluses 2 kulda ja 2 pronksi. 
*1967 Tartu suusamaratoni võitja

## Sõudmine
*1971 Eesti NSV meister 2-
*1972 Eesti NSV meister 4x ja 8+

## Tunnustus
*1964 NSV Liidu meistersportlane 

## Isiklikku
Ta on suusatreener Herbert Abeli vennatütar, Andrus Suija abikaasa ja Silja Suija ema.

## Viited

## Välislingid
*
*https://suusatades.weebly.com/eha-abel---suija-sain-nii-isalikku-hoolt-kui-ka-treeneri-karmivotildeitu-sotildena-tunda.html
Jevhen Budnik

**Jevgen Vitalijovõtš Budnik** (ukraina keeles Євген Віталійович Буднік; sündinud 4. septembril 1990 Lutskis) on Ukraina jalgpallur, kes mängib ründajana Indoneesia kõrgliiga klubis Persita Tangerang.

Ta alustas klubikarjääri Harkivi Arsenalis. Seejärel on ta mänginud Ukraina kõrgliiga klubides Harkivi Metalist, Poltava Vorskla ja Dniprodzeržõnski Stal, Tšehhi kõrgliigas Libereci Slovanis, Valgevene kõrgliigas Minski Dinamos, Austria esiliigas Kapfenbergeris ning Kreeka kõrgliigas Lamías ja Plataniases.

2019. aasta jaanuaris liitus ta Eesti Meistriliigasse kuuluva FCI Levadiaga. Ta lahkus klubist sama aasta juunis. 14 liigamänguga lõi ta 10 väravat.

Pärast Levadiast lahkumist liitus ta Armeenia kõrgliiga klubiga FC Urartu. 2020. aastal siirdus ta Persita Tangerangi.

## Viited
Jevgeni Ossipov

**Jevgeni Vladislavovitš Ossipov** (vene keeles Евгений Владиславович Осипов; sündinud 29. oktoobril 1986 Temrjukis) on Venemaa jalgpallur, kes mängib kaitsjana Venemaa klubis Jaroslavli Šinnik. Enne seda mängis ta Armeenia kõrgliiga klubis FC Urartu.

Ta on mänginud paljudes Venemaa klubides, sealhulgas Venemaa kõrgliiga klubides Saranski Mordovia, FC Ufa ja Tula Arsenal. 2018. aastal mängis ta Leedu kõrgliiga klubis FK Trakai.

2019. aastal mängis ta Eesti Meistriliiga klubis FCI Levadia. Ta mängis Meistriliigas 30 mängu ja lõi viis väravat.

## Viited
Brunsbüttel

**Brunsbüttel** on linn Saksamaal Schleswig-Holsteini liidumaal Dithmarscheni kreisis Kieli kanali suudme ääres.

2010. aastal elas linnas 13 120 inimest.

Linna planeeritakse rajada veeldatud maagaasi terminal. See peaks avatama 2022.

## Viited
Küüslaugufestival

**[[Küüslauk|Küüslaugu]][[festival]]e** on toimunud mitmes kohas:
*Jõgeva küüslaugufestival
*Ülenurme küüslaugufestival
*Wighti saare küüslaugufestival toimub Suurbritannias Wighti saarel
Europa Nostra

**Europa Nostra** (ladina keeles 'meie Euroopa') on üleeuroopaline kultuuripärandi föderatsioon, mis esindab Euroopa organisatsioone, mis tegutsevad Euroopa kultuuri- ja looduspärandi kaitsmise valdkonnas. Neid organisatsioone on 250 ja need tegutsevad 45 Euroopa riigis.

Föderatsioon asutati 1963.

Föderatsioon annab välja Europa Nostra auhinda (inglise *Europa Nostra Award*).

Eestis teeb föderatsioon koostööd Eesti Muinsuskaitse Seltsi ja Eesti Arhitektuurimuuseumiga.

## Viited

## Välislingid
*Koduleht
Rajalane

**Rajalane** oli aastatel 1919-1921 Valgas ilmunud, oma sõnade järgi, "demokraatline ajaleht, wäljaspool kõiki poliitilisi parteisid". 

Ajaleht oli peamiselt Valga ja teiste Eesti-Läti piiriäärsete alade eestlaste häälekandja ning oluline ametlikke ja avalikke teadete vahendaja. Esimene number ilmus 22. veebruaril 1919 pärast Valga vabastamist enamlaste käest. Algul ilmus ajaleht kord nädalas ja siis kolm korda nädalas: teisipäeval, neljapäeval ja laupäeval.

Ajalehte, mida trükiti Adamsoni trükikojas, andis välja Valga Eesti Kirjastuse-Ühisus, mille moodustasid Artur Karl Kokkult, Johannes Kreideberg, Jaan Pommer ja August Kõiv. Lehe algataja oli Valga komandant Karl-Friedrich Kornel ja selle vastutav toimetaja oli alguses August Kõiv ning alates 1919. aasta aprillist Jaan Pommer. 

Algul asus toimetus aadressil Pihkva tänav 5 "Ühistöö", alates 23. augustist Moskva tänav 15/17 teisel korrusel ja alates oktoobrist 1919 Valga linna komandantuuri uutes ruumides saksa seltsi "Musse" maja, Riia tänav 5, teisel korrusel. Jaanuaris 1920 toimetus kolis Vassili majja aadressil Pihkva tn 5, Valga Maakonnavalitsuse ruumidesse.

Jaan Pommer alustas uue ajalehe Lõuna-Eesti toimetamise 19. septembril 1921. Rajalase viimane number ilmus 1. septembril.

## Vaata ka
*Lõuna-Eesti Postimees

## Viited
Eesti Talupäevad

**Eesti Talupäevad** on Eestimaa Talupidajate Keskliidu igal aastal korraldatav üritus.

Ürituse raames kuulutatakse välja aasta talu ja parim talutoit.

2018 toimusid järjekorras 27. Eesti Talupäevad.

## Toimumiskohad
*...
*2015 Lääne-Viru maakond, Jäneda
*...
*2018 Saare maakond, Lilbi küla, Suure Töllu puhkeküla

## Viited

## Välislingid
*Eesti Talupäevadest Eestimaa Talupidajate Keskliidu kodulehel
Ingmar Aija

**Ingmar Aija** (sündinud 11. veebruaril 1980 Pärnus) on Eesti endine sõudja.

Ta lõpetas 1998. aastal Pärnu Hansagümnaasiumi ja 2002. aastal Eesti Põllumajandusülikooli maainseneriteaduskonna veemajanduse erialal. 

Ta töötas 2005–2013 OÜ Vianova Systems Estonia asejuhatajana ja juhatajana. Aastast 2014 OÜ InfraBIMi juhatuse liige ja tegevjuht. 

Alates 2015.aastast on ta Tantsuklubi Tartu Swingi juhatuse liige.

## Sportlasena
*5-kordne Eesti meister (1998-2000 M8+, 2002-2003 8+, 2002 M4x)
*osalenud U18 MM-il kaks korda koos Tõnu Endreksoniga (1996 - 24. koht), U23 MM-il 4- (1999 - 12. koht)

## Isiklikku
Tema õde on sõudja ja treener Ingrid Võsu ning õetütar on sõudja Eglit Väli.

## Viited

## Välislingid
*
*Ingmar Aija sporditulemused
*Ingmar Aija FISA kodulehel. Inglise keeles
Linna (perekonnanimi)

**Linna** on eesti ja soome perekonnanimi.

2022. aasta 1. jaanuari seisuga oli Eestis perekonnanimi Lind 56 inimesel: 22 mehel ja 34 naisel.

## Nime kandjaid
*Edvard Linna, Soome sportvõimleja
*Elina Linna, Rootsi poliitik
*Ivo Linna
*Reet Linna
*Robert Linna
*Taivo Linna
*Timoteus Linna
*Väinö Linna, soome kirjanik

## Viited